A Bíróság elnökének 2012. június 14-i végzése – Qualitest FZE kontra Tanács
(C-644/11. P.(R.) sz. ügy)
„Fellebbezés – Ideiglenes intézkedés iránti eljárás – Ideiglenes intézkedés iránti kérelem – Az Iráni Iszlám Köztársasággal szemben hozott korlátozó intézkedések – A fellebbező azon személyek és szervezetek listájára történt felvétele, akikre és amelyekre a pénzeszközök és a gazdasági
erőforrások befagyasztása vonatkozik – A sürgősség hiánya”
1.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – A pénzeszközök és a gazdasági
erőforrások befagyasztására irányuló intézkedések – A befagyasztás céljának és hatékony érvényesülése biztosítása szükségességének
figyelembevétele – A vállalkozást magában foglaló csoport által a vállalkozás fennmaradásának biztosítása céljából nyújtott,
nem meghatározó, mivel csupán a befagyasztást elrendelő határozatban megállapított korlátok között tervezhető támogatás (EUMSZ 278. cikk
és EUMSZ 279. cikk; a Bíróság eljárási szabályzata, 83. cikk, 2. §; 961/2010 tanácsi rendelet; 2010/413 tanácsi határozat)
(vö. 39–46., 65., 66. pont)
2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Súlyos és helyrehozhatatlan
kár – A pénzeszközök és a gazdasági erőforrások befagyasztására irányuló intézkedések – A felszabadítás engedélyezésének kérelmezésére
vonatkozó, a befagyasztást elrendelő határozatban szereplő lehetőség kihasználásának hiánya folytán bizonyítatlan kár (EUMSZ 278. cikk
és EUMSZ 279. cikk; a Bíróság eljárási szabályzata, 83. cikk, 2. §) (vö. 54., 55. pont)
3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ideiglenes intézkedésről határozó bíró mérlegelési
jogköre (EUMSZ 278. cikk és EUMSZ 279. cikk; a Bíróság eljárási szabályzata, 83. cikk, 2. §) (vö. 61–63. pont)
4.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – A pénzeszközök és a gazdasági
erőforrások befagyasztására irányuló intézkedések – Az ügyben szereplő érdekek összességének mérlegelése – Az érdemi határozat
következményei semlegesítésének veszélye (EUMSZ 278. cikk és EUMSZ 279. cikk; a Bíróság eljárási szabályzata, 83. cikk, 2. §)
(vö. 72., 73._77. pont)
Tárgy
Ideiglenes intézkedésre irányuló fellebbezés, amelyet az Európai Unió Törvényszéke ideiglenes intézkedésről határozó bírájának
a T-421/11. R. sz., Qualitest FZE kontra Tanács ügyben 2011. október 3-án hozott, az Iránnal szembeni korlátozó intézkedésekről
szóló 961/2010/EU rendelet végrehajtásáról szóló, 2011. május 23-i 503/2011/EU tanácsi végrehajtási rendelet (HL L 136., 26. o.;
helyesbítés: HL 2011. L 164., 22. o.) és az Iránnal szembeni korlátozó intézkedésekről szóló 2010/413/KKBP határozat módosításáról
szóló, 2011. május 23-i 2011/299/KKBP tanácsi határozat (HL L 136., 65. o.; helyesbítés: HL 2011. L 164., 19. o.) pénzeszközök
és gazdasági erőforrások befagyasztását elrendelő része végrehajtásának felfüggesztése iránti kérelmet elutasító végzése ellen
terjesztettek elő.
Rendelkező rész
1)
A Bíróság elnöke az Európai Unió Törvényszékének elnökét ideiglenes intézkedésről határozó bírói minőségében helyettesítő
bírónak a T-421/11. R. sz., Qualitest FZE kontra Tanács ügyben 2011. október 3-án hozott végzését hatályon kívül helyezi abban
a részében, amelyben az ideiglenes intézkedésről határozó bíró a Qualitest FZE által állított vagyoni kárt csupán az e vállalkozást
magában foglaló csoportnak vagy e vállalkozás egyetlen részvényesének az e vállalkozás támogatására és fennmaradásának az
érdemi eljárás befejezéséig való biztosítására vonatkozó képességére tekintettel értékelte.
2)
A Bíróság elnöke a fellebbezést az ezt meghaladó részében elutasítja.
3)
A Bíróság elnöke az ideiglenes intézkedés iránti kérelmet elutasítja.
4)
A Qualitest FZE és az Európai Unió Tanácsa maguk viselik saját költségeiket.